CELEX: 22014A0920(01)
Language: sl
Date: 2014-06-27 00:00:00
Title: SKLEPNA LISTINA med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani glede Sporazuma o pridružitvi

20.9.2014   
            
            
               SL
            
            
               Uradni list Evropske unije
            
            
               L 278/4
            
         SKLEPNA LISTINA
   med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani glede Sporazuma o pridružitvi
   Predstavniki
   KRALJEVINE BELGIJE,
   REPUBLIKE BOLGARIJE,
   ČEŠKE REPUBLIKE,
   KRALJEVINE DANSKE,
   ZVEZNE REPUBLIKE NEMČIJE,
   REPUBLIKE ESTONIJE,
   IRSKE,
   HELENSKE REPUBLIKE,
   KRALJEVINE ŠPANIJE,
   FRANCOSKE REPUBLIKE,
   REPUBLIKE HRVAŠKE,
   ITALIJANSKE REPUBLIKE,
   REPUBLIKE CIPER,
   REPUBLIKE LATVIJE,
   REPUBLIKE LITVE,
   VELIKEGA VOJVODSTVA LUKSEMBURG,
   MADŽARSKE,
   REPUBLIKE MALTE,
   KRALJEVINE NIZOZEMSKE,
   REPUBLIKE AVSTRIJE,
   REPUBLIKE POLJSKE,
   PORTUGALSKE REPUBLIKE,
   ROMUNIJE,
   REPUBLIKE SLOVENIJE,
   SLOVAŠKE REPUBLIKE,
   REPUBLIKE FINSKE,
   KRALJEVINE ŠVEDSKE,
   ZDRUŽENEGA KRALJESTVA VELIKA BRITANIJA IN SEVERNA IRSKA,
   EVROPSKE UNIJE,
   EVROPSKE SKUPNOSTI ZA ATOMSKO ENERGIJO
   na eni strani in
   UKRAJINE
   na drugi strani
   (v nadaljnjem besedilu skupaj imenovani: podpisnice),
   ki so se sestali v Bruslju sedemindvajsetega junija leta dva tisoč štirinajst,
   da bi podpisali besedilo tistih delov Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum), ki niso bili podpisani 21. marca 2014,
   opozarjajo, da so na vrhu, ki je potekal v Bruslju 21. marca 2014, podpisali besedilo naslednjih političnih določb Sporazuma:
   
               1.
            
            
               preambule
            
         
               2.
            
            
               člena 1
            
         
               3.
            
            
               naslovov I, II in VII.
            
         Podpisnice so nato podpisale še naslednje določbe Sporazuma:
   
               —
            
            
               naslove III, IV, V in VI, ter z njim povezane priloge in protokole,
            
         in potrjujejo, da je Sporazum enoten instrument.
   Podpisnice se strinjajo, da se za ustrezne dele Sporazuma v skladu s to sklepno listino uporablja odstavek 4 člena 486 o začasni uporabi Sporazuma.
   Podpisnice se strinjajo, da se Sporazum uporablja za celotno ozemlje Ukrajine, kakor je priznano z mednarodnim pravom, in se posvetujeta, da določita učinek Sporazuma v zvezi z nezakonito priključenimi območji Avtonomne republike Krim in mesta Sevastopol, na katerih ukrajinska vlada trenutno ne izvršuje dejanskega nadzora.
   
      V Bruslju, sedemindvajsetega junija leta dva tisoč štirinajst.